Man with a band

Οι πρώτες τους εμφανίσεις - Cabaret Voltaire: Ιούλιος 2017 & Δεκέμβριος 2017

Οι Man With A Band έκαναν την πρώτη τους εμφάνιστη στις 13 Ιουλίου του 2017 στη μουσική σκηνή του Cabaret Voltaire, στον Κεραμεικό. Βασικός τραγουδιστής στο μουσικό πρόγραμμα που παρουσίασαν ήταν ο Παύλος Φαντέλ. Παρότι ακόμα δεν είχε επικοινωνηθεί ανοιχτά ο σκοπός του μουσικού project, ήδη από το πρώτο live στο πρόγραμμα συμμετείχαν τραγουδιστές - guests που πραγματοποίησαν solo εμφανίσεις αλλά και ντουέτα με τον Παύλο Φαντέλ. Στην πρώτη αυτή εμφάνιση παρουσιάστηκε για πρώτη φορά live το πρώτο τραγούδι του Παύλου Φαντέλ, "Θυμάμαι". Μία μπαλάντα σε μουσική και στίχους του ίδιου και ενορχήστρωση του Βασίλη Ιωάννου.
Το Δεκέμβριο του 2017 οι Man With A Band επέστρεψαν στη μουσική σκηνή του Cabaret Voltaire για την παράσταση "Man With A Band vol.2". Και στην δεύτερη τους εμφάνιση οι Man With A Band συνοδεύτηκαν από guests που συμπλήρωσαν το μουσικό πρόγραμμα της παράστασης με τον Παύλο Φαντέλ, ενώ την ίδια βραδιά παρουσιάστηκε για πρώτη φορά το δεύτερο τραγούδι του "Κάτω από την θάλασσα". Μία σύγχρονη ηλεκτρονική - ροκ μπαλάντα σε μουσική και στίχους του ίδιου και ενορχήστρωση του συνεργάτη του Βασίλη Ιωάννου.
Και οι δύο εμφανίσεις των Man With A Band στέφθηκαν με επιτυχία και επιδέχθηκαν θετικών κριτικών, αποτελώντας την αρχή για τα επόμενά τους βήματα.

Love Unplugged & Love Unplugged, Reloaded - Το Μπαράκι της Διδότου

Τον Φεβρουάριο του 2018 οι Man With A Band πραγματοποιούν την πρώτη τους εμφάνιση στη Κολωνακιώτικη μουσική σκηνή "Το Μπαράκι της Διδότου". Η μουσική παράσταση ονομάστηκε "Love Unplugged" καθώς πραγματοποιήθηκε δύο ημέρες μετά την 14η Φεβρουαρίου (του Αγίου Βαλεντίνου), ενώ ήταν η πρώτη εμφάνιση της ομάδας σε ακουστικό πρόγραμμα (φωνή, κιθάρα, πλήκτρα).
Η επιτυχία της μουσικής πρότασης και η μεγάλη προσέλευση του κόσμου οδήγησε στην παρουσίαση και ενός δεύτερου μέρους του ίδιου προγράμματος το Μάρτιο του 2018 με το όνομα "Love Unplugged Reloaded". Και η δεύτερη παράσταση στέφθηκε με επιτυχία.
Και στις δύο εμφανίσεις των Man With A Band, η ομάδα παρουσίασε νέους καλεσμένους τραγουδιστές, οι οποίοι άφησαν το δικό τους αποτύπωμα στην πορεία που ακολούθησε.

1 Χρόνος Man With A Band: Man With A Band: +/- @ HolyWood Stage

Τον Ιούνιο του 2018 οι Man With A Band κλείνουν το πρώτο κεφάλαιο της μουσικής πορείας τους. Ο εορτασμός του γεγονότος πραγματοποιείται με μία εξαιρετική επετειακή μουσική παράσταση την 15η Ιουνίου, στη μουσική σκηνή του HolyWood Stage. Οι Man With A Band στην εμφάνισή τους αυτή παρουσιάζουν τους 7 τραγουδιστές που συνόδευσαν τις εμφανίσεις τους στον πρώτο χρόνο ζωής τους και προσφέρουν τα έσοδα από την εκδήλωση στην υποστήριξη της Μη Κερδοσκοπικής Οργάνωσης "Κέντρο Ζωής", που ασχολείται με τη στήριξη των ανθρώπων που ζουν με HIV/AIDS. Αξίζει να σημειωθεί ότι για πρώτη φορά παράσταση των Man With A Band συνοδεύεται από οπτικοακουστικό υλικό που επιμελήθηκε ο συνεργάτης της ομάδας Χρήστος Συμεωνίδης. Βίντεο με medley των εμφανίσεων της ομάδας, σκηνές από τοποθεσίες της Αθήνας συνοδευμένες από εξαιρετικές τεχνοτρωπίες του δημιουργού, βίντεο των 7 καλεσμένων τραγουδιστών και άλλα εξαιρετικά υλικά συνόδευσαν το ζωντανό μουσικό πρόγραμμα της ομάδας.
Η μουσική αυτή παράσταση αφήνει πλέον ξεκάθαρα το μήνυμα ότι το μουσικό project των Man With A Band ήρθε για να μείνει και αφήνει τις καλύτερες εντυπώσεις στο κοινό που την παρακολούθησε, το οποίο την χαρακτήρισε άκρως επαγγελματική. Πλέον γίνεται ξεκάθαρη ποια είναι η ιδέα πίσω από την ομάδα και το "κουβάρι αρχίζει να ξετυλίγεται"...

Man With A Band "And So It Is" - Cabaret Voltaire

Το Σεπτέμβριο του 2018 οι Man With A Band επιστρέφουν μετά από καιρό στη μουσική σκηνή του Cabaret Voltaire, για να γίνει η αφετηρία της σεζόν που θα ακολουθήσει. Η ομάδα στην εμφάνισή τους παρουσιάζει νέους guests - τραγουδιστές και προετοιμάζει το κοινό για τα επερχόμενα βήματά της, τα οποία πια θα έδιναν το στίγμα της πορείας τους από εκει και πέρα.

Man With A Band Οκτώβριος - Νοέμβριος 2018

Οι Man With A Band με μία τολμηρή κίνηση ξεκινάνε ένα νέο μουσικό ταξίδι και παρουσιάζουν 4 εμφανίσεις σε 4 διαφορετικές σκηνές της Αθήνας: το Cabaret Voltaire (Part 1/4), Το Μπαράκι της Διδότου (Part 2/4), το Rockwood Stage (Part 3/4) και το HolyWood Stage (Part 4/4). Σε κάθε μία από τις εμφανίσεις τους αυτές οι Man With A Band παρουσιάζουν ένα διαφορετικό σχήμα φωνών και για πρώτη φορά σε 2 από αυτά δεν συμμετέχει ο Παύλος Φαντέλ. Στο Part 1/4 φωνή της ομάδας γίνονται η Αλεξάνδρα Κουτσαντώνη και ο Γιάννης Μποζιάρης, στο Part 2/4 ο Παύλος Φαντέλ και η Ειρήνη Δερμιτζάκη και στο Part 3/4 ο Γιώργος Καβαρντίνος και η Tracy Jameta. Η σειρά των εμφανίσεών τους ολοκληρώνεται με το Part 4/4, που ονομάστηκε και "Special Edition", το Νοέμβριο του 2018. Στην εμφάνιση αυτή οι τρεις βασικοί τραγουδιστές των προηγούμενων παραστάσεων (Α. Κουτσαντώνη, Π. Φαντέλ και Γ. Καβαρντίνος) μοιράζονται τη σκηνή του HolyWood Stage και παρουσιάζουν ένα εξαιρετικό πρόγραμμα από κοινού.
Επιπλέον, για πρώτη φορά στο Part 2/4, οι Man With A Band προσθέτουν στο λογότυπό τους τον χαρακτηρισμό "Origins", το οποίο από τότε και στο εξής συνοδεύει κάθε φορά τις μουσικές παραστάσεις στις οποίες συμμετέχει ο Παύλος Φαντέλ ως φωνή / τραγουδιστής.
Και οι τέσσερις εμφανίσεις της ομάδας έγιναν sold out!

Man With A Band for A Wish (Make A Wish Greece)

Το Δεκέμβριο του 2018, οι Man With A Band αποφασίζουν να αποχαιρετήσουν την χρονιά με μία σειρά εμφανίσεων που θα αφιερωθεί σε έναν εξαιρετικό σκοπό! Την υποστήριξη της εκπλήρωσης της Ευχής του μικρού Θεοδόση από την Make A Wish Ελλάδος. Για το σκοπό αυτό οι Man With A Band παρουσιάζουν 2 παραστάσεις, μία στο Rockwood Stage στις 09/12/2018 και μία στο The Zoo στις 15/12/2018. Στην πρώτη παράσταση παρουσιάζεται ένα δοκιμασμένο και επιτυχημένο σχήμα, αυτό της Αλεξάνδρας Κουτσαντώνη και του Γιώργου Καβαρντίνου, το οποίο συνοδεύτηκε από guest εμφανίσεις δύο νέων τραγουδιστών. Στη δεύτερη παράσταση αρχικά προγραμματίζεται μία συνύπαρξη που το κοινό των Man With A Band περίμενε καιρό. Αυτή των "Origins" (aka Παύλος Φαντέλ) και της Jo Soul (Γεωργία Αχιλλεοπούλου). Οι δύο τραγουδιστές είχαν ξανά βρεθεί σε προηγούμενες εμφανίσεις της ομάδας αφήνοντας εξαιρετικές εντυπώσεις λόγω της μοναδικής τους χημείας. Λόγω απρόβλεπτων γεγονότων η συμμετοχή της Jo Soul ακυρώνεται και την θέση της αναπληρώνουν η Ιωάννα Τσίρη και η Άρτεμις Κυριακοπούλου, οι οποίες θα βρισκόντουσαν ούτως ή άλλως στην παράσταση ως guest. Παρά την απρόβλεπτη αυτή αλλαγή, η εμφάνιση των τριών τραγουδιστών στη μουσική σκηνή του The Zoo, χαρακτηρίζεται από πολλούς ως η καλύτερη εμφάνιση των Man With A Band και στέφεται με μεγάλη επιτυχία. Μέρος των εσόδων και των δύο παραστάσεων δόθηκε στη Make A Wish Ελλάδος για την υποστήριξη του σκοπού.